62020TO0462_INF
Определение на Общия съд (седми състав) от 14 април 2021 г. —ZU/Комисия
(Дело T‑462/20)
„Жалба за отмяна и искане за обезщетение — Публична служба — Длъжностни лица — Искане за информация — Отхвърляне на жалбата по административен ред — Липса на акт с неблагоприятни последици — Явно недопустима жалба“
1.
Жалби на длъжностните лица — Искане по смисъла на член 90, параграф 1 от Правилника — Понятие — Искане за информация, което не предполага вземане на решение от страна на администрацията — Изключване
(член 90, параграф 1 от Правилника за длъжностните лица)
(вж. т. 36)
2.
Жалби на длъжностните лица — Акт с неблагоприятни последици — Понятие — Актове, които произвеждат задължително правно действие — Искане за информация, което не предполага вземане на решение от страна на администрацията — Изключване
(член 90, параграф 2 и член 91, параграф 1 от Правилника за длъжностните лица)
(вж. т. 32—37)
Предмет
Искане на основание член 270 ДФЕС, от една страна, за отмяна, първо, на писмото на Комисията от 5 септември 2019 г., с което тя отказва да отговори на въпросите на жалбоподателя, и второ, на писмото на Комисията от 6 април 2020 г., с което тя отхвърля подадената му по административен ред жалба, и от друга страна, за обезщетение за вредите, които жалбоподателят твърди, че е претърпял вследствие на тези мерки
Диспозитив
1)
Отхвърля жалбата.
2)
ZU понася всички съдебни разноски.